জেরুজালেমকে ইসরায়েলের রাজধানীর স্বীকৃতি থেকে সরে আসার জন্য যুক্তরাষ্ট্রের প্রতি আহ্বান জানিয়ে গত সপ্তাহে জাতিসংঘের সাধারণ পরিষদে একটি প্রস্তাব পাস হয়। সাতটি দেশ প্রস্তাবটির বিপক্ষে ভোট দিয়েছিল, যার মধ্যে গুয়াতেমালা অন্যতম। ওই প্রস্তাবে ভোটাভুটির আগে ডোনাল্ড ট্রাম্প হুমকি দিয়ে বলেছিলেন, যেসব দেশ যুক্তরাষ্ট্রের বিপক্ষে ভোট দিবে তাদের অর্থনৈতিক সহায়তা বন্ধ করে দেওয়া হবে। এরপরই রোববার ইসরায়েলে নিজেদের দূতাবাস তেল আবিব থেকে সরিয়ে জেরুজালেমে নেওয়ার নির্দেশ দেন গুয়াতেমালার প্রেসিডেন্ট জিমি মোরালেস।